
                                              Nr.23/228/2013
P.L.x 157/2013

BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru aprobarea Ordonanţei de urgenţă a Guvernului nr.30/2013 pentru prelungirea valabilităţii licenţelor de traseu şi a programelor de transport public judeţean, transmis cu adresa nr.P.L.x 157 din 27 mai 2013.



În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile art. 75 din Constituţia României, republicată, Camera Deputaţilor este Cameră decizională.
PREŞEDINTE,

Iulian Iancu

                                                                Nr.23/228/2013
P.L.x 157/2013

R A P O R T

asupra proiectului de Lege pentru aprobarea Ordonanţei de urgenţă a Guvernului nr.30/2013 pentru prelungirea valabilităţii licenţelor de traseu şi a programelor de transport public judeţean


În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru industrii şi servicii a fost sesizată pentru avizare şi dezbatere în fond cu proiectul de Lege pentru aprobarea Ordonanţei de urgenţă a Guvernului nr.30/2013 pentru prelungirea valabilităţii licenţelor de traseu şi a programelor de transport public judeţean, transmis cu adresa nr.P.L.x 157  din 27 mai 2013 şi înregistrat la comisie cu nr.23/228/2013.


Conform dispoziţiilor art.75 alin.(1) din Constituţia României, republicată, Camera decizională pentru acest proiect de lege este Camera Deputaţilor.

Proiectul de lege a fost adoptat de Senat în şedinţa din 21 mai 2013.

Proiectul de lege a fost avizat favorabil de Consiliul Legislativ, cu avizul nr.293 din 16 aprilie 2013, cu observaţii şi propuneri.


Comisia juridică, de disciplină şi imunităţi, Comisia pentru administraţie publică, amenajarea teritoriului şi echilibru ecologic şi Comisia pentru buget, finanţe şi bănci au avizat favorabil acest proiect de lege, cu avizele nr.31/678 din 5 mai 2013, nr.26/221 din 11 iunie 2013, respectiv nr.22/207 din 12 iunie 2013. 
Proiectul de lege are ca obiect de reglementare prelungirea valabilităţii licenţelor de traseu şi a programelor de transport public judeţean, până la data de 31 decembrie 2013.

Adoptarea acestui proiect este motivată prin necesitatea asigurării continuităţii serviciilor de transport public judeţean, a evitării unor practici ilicite în activitatea de transport public de persoane, precum şi a evitării impactului negativ asupra bugetului de stat, prin diminuarea venituilor încasate ca urmare a neplăţii taxelor şi impozitelor aferente activităţilor de transport de persoane desfăşurate în lipsa unui cadru legal în vigoare.


Membrii Comisiei pentru industrii şi servicii au examinat proiectul de lege şi documentele conexe în şedinţa din 6 iunie 2013.

La lucrările comisiei au fost prezenţi 25 de deputaţi din totalul de 30 de membri ai comisiei.



La dezbateri au participat, în calitate de invitat, din partea Ministerului Transporturilor domnul secretar de stat Nicu Buică şi domnul consilier Valentin Tănase.

În urma dezbaterilor, membrii comisiei au hotărât, în unanimitate, adoptarea proiectului de Lege pentru aprobarea Ordonanţei de urgenţă a Guvernului nr.30/2013 pentru prelungirea valabilităţii licenţelor de traseu şi a programelor de transport public judeţean, în forma adoptată de Senat.


În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,                


SECRETAR,
  Iulian Iancu  



   Radu Bogdan Ţîmpău
Consilier parlamentar, Ioan Bivolaru
Consultant parlamentar, Monica Tudor  










ANEXĂ
A M E N D A M E N T E     A D M I S E

	Nr.

crt.
	Text OUG 30/2013

adoptată de Senat
	Amendamente propuse

(autorul)
	Motivaţia

	0
	1
	2
	3

	1. 
	LEGE

privind aprobarea Ordonanţei de urgenţă a Guvernului nr.30/2013 pentru prelungirea valabilităţii licenţelor de traseu şi a programelor de transport public judeţean

	Nemodificat
	

	2. 
	Articol unic.- Se aprobă Ordonanţa de urgenţă a Guvernului nr.30/2013 pentru prelungirea valabilităţii licenţelor de traseu şi a programelor de transport public judeţean, publicată în Monitorul Oficial al României, partea I, nr.227 din 19 aprilie 2013.

	Nemodificat
	

	3. 
	Articol unic – (1) Pentru asigurarea continuităţii serviciilor de transport, actualele programe de transport public judeţean prin servicii regulate, cu termen de valabilitate până la data de 30.04.2012, îşi menţin valabilitatea până la data de 31 decembrie 2013.


	 1. La articolul unic, alineatul (2) se modifică şi va avea următorul cuprins:

Nemodificat


	


	0
	1
	2
	3

	
	(2) Actualul program de transport, în baza căruia se efectuează serviciile regulate de transport persoane între municipiul Bucureşti şi localităţile judeţului Ilfov, îşi menţin valabilitatea, până la data de 31 decembrie 2013.

 (3) La solicitarea operatorilor de transport care efectuează transport public de persoane în baza programelor de transport public prevăzut la alin.(1) şi (2), licenţele de traseu eliberate potrivit legii, ai căror titulari sunt aceşti operatori la data intrării în vigoare a prezentei ordonanţe de urgenţă vor fi prelungite de emitent corespunzător perioadei de valabilitate a programelor de transport, cu plata tarifului aferent, potrivit legii.

(4) Procedura şi modalitatea de prelungire a valabilităţii licenţelor de traseu se stabilesc de către emitent, respectiv Autoritatea Rutieră Română, potrivit legii.


	(2) Actualul program de transport, în baza căruia se efectuează serviciile regulate de transport persoane între municipiul Bucureşti şi localităţile judeţului Ilfov, îşi menţin valabilitatea, până la data de 30 iunie 2014.

Comisia pentru industrii şi servicii

Dep.Peia Ninel-PSD
Nemodificat

